open-index/open-wikipedia-markdown huggingface dataset:
სტივ ნეში

**სტეფან ჯონ ნეში** (; დ. 7 თებერვალი, 1974) — კანადელი პროფესიონალი კალათბურთელი, რომელმაც 18 სეზონი ითამაშა ნაციონალურ საკალათბურთო ასოციაციაში (NBA). ნეში ორჯერ დასახელდა NBA-ს ყველაზე ღირებულ მოთამაშედ, „ფინიქს სანსში“ თამაშისას. ის ამჟამად კანადის ნაციონალური გუნდის გენერალური მენეჯერი და გოლდენ სტეიტ უორიორსის მოთამაშეების განვითარების კონსულტანტია. 

## ადრეული ცხოვრება
ნეში დაიბადა 1974 წლის 7 თებერვალს სამხრეთ აფრიკაში, იოჰანესბურგში. დედა, ჯინი, იყო უელსელი, ხოლო მამა, ჯონი, ინგლისელი. მისი ოჯახი გადავიდა რეჯაინაში, ვიქტორიაში, ბრიტანეთის კოლუმბიაში ჩასვლამდე.  ამ დროს ნეში 18 თვის იყო. აქედან გამომდინარე, მას აქვს როგორც ბრიტანეთის, ასევე კანადის მოქალაქეობა. კანადაში დასახლებამდე, სტივის მამა მსოფლიოს სხვადასხვა ადგილებში ფეხბურთს თამაშობდა. ნეშიც ყოველთვის თამაშობდა ფეხბურთს და ჰოკეის თავის უმცროს ძმასთან, მარტინთან ერთად და 12-13 წლამდე კალათბურთის თამაში არ დაუწყია. სანამ, მერვე კლასში მან დედას არ განუცხადა, რომ ითამაშებდა ნაციონალურ საკალათბურთო ასოციაციაში და გახდებოდა ვარსკვლავი.

ბრიტანეთის კოლუმბიაში წარმატებული მაღალი კლასის საკალათბურთო კარიერის შემდეგ ნეშმა კალიფორნიაში, სანტა კლარას უნივერსიტეტისს სტიპენდია მიიღო. ბრონკოში მის ოთხ სეზონში, გუნდმა NCAA ტურნირი ოთხჯერ ჩაატარა, სადაც ის ორჯერ დასახელდა დასავლეთ სანაპიროს კონფერენციის (WCC) წლის მოთამაშედ. 2004-2005 წლების სეზონში ნეში ლიდერობდა სანსს დასავლეთ კონფერენციის ფინალში და დასახელდა ლიგის ყველაზე ღირებულ მოთამაშედ (MVP). ის ასევე დასახელდა ყველაზე ღირებულ მოთამაშედ 2005-2006 წლების სეზონში. ნეში მიჩნეულია ნაციონალური საკალათბურთო ასოციაციის ისტორიაში ერთ-ერთ საუკეთესოდ სამქულიანების სროლაში, თავისუფალ სროლაში და ასისტებში.

## რესურსები ინტერნეტში
* სტივ ნეში — კალათბურთის დიდების დარბაზი
* სტივ ნეში — კანადის ოლიმპიური კომიტეტი
* სტივ ნეში — საერთაშორისო ოლიმპიური კომიტეტი
* სტივ ნეში  — Sports-Reference.com
* 

## სქოლიო
კატეგორია:კანადელი კალათბურთელები
კატეგორია:ნაციონალური საკალათბურთო ასოციაციის მოთამაშეები
კატეგორია:დაბადებული 7 თებერვალი
კატეგორია:დაბადებული 1974
კატეგორია:ცოცხალი ადამიანები
ენოლი

**ენოლი** () — მყინვარული წარმოშობის მთის ტბა ასტურიაში, ესპანეთში. მდებარეობს კანტაბრიის მთებში, კორნიონის მასივზე, ზღვის დონიდან 1070 მ სიმაღლეზე. ზედაპირის ფართობი 0,1 კმ². სიგრძე 750 მ, სიგანე 400 მ. მაქსიმალური ნალექების მოსვლისას სიღრმე 25 მ შეადგენს. ტბის სიახლოვეს, კერძოდ, 600 მ-ში მდებარეობს ტბა ერსინა, რომელთანაც ერთად ქმნის ლაგოს-დე-კოვადონგის მთიან რეგიონს. ტბაზე ეწყობა რეგიონული ცეკვები პასტორის ფიესტის დროს, 25 ივლისს.

## სქოლიო
კატეგორია:ესპანეთის ტბები
კატეგორია:ტბები ანბანის მიხედვით
ერსინა

**ერსინა** () — მყინვარული წარმოშობის პატარა მთის ტბა ასტურიაში, ესპანეთში. მდებარეობს ზღვის დონიდან 1108 მ-ზე. ტბის ზედაპირის ფართობია დაახლოებით 8 ჰა. ტბის სიგრძე შეადგენს 700 მ-ს, ხოლო სიგანე 300 მ-ს. მაქსიმალური სიღრმე 3 მ. ტბის სიახლოვეს, კერძოდ, 600 მ-ში მდებარეობს ტბა ენოლი, რომელთანაც ერთად პიკუს-დე-ევროპის ეროვნული პარკის ფარგლებში ქმნის ლაგოს-დე-კოვადონგის მთიან რეგიონს. ამ ორ ტბას ერთმანეთისაგან გამოყოფს მთა პიკოტა-დე-ენოლი. ერსინა ევტროფიული ტბაა.

## სქოლიო
კატეგორია:ესპანეთის ტბები
კატეგორია:ტბები ანბანის მიხედვით
ჯორჯინა როდრიგესი

**ჯორჯიანა როდრიგეს ჰერმანი** (; დ. 27 იანვარი, 1994, წლის 27 იანვარს, არგენტინის დედაქალაქ ბუენოს-აირესში (სხვა წყაროებით ესპანეთის ქალაქ ხაკაში).

სკოლის დამთავრების შემდეგ იგი საცხოვრებლად გადავიდა მადრიდში, სადაც მან განაგრძო მოცეკვავის კარიერა. მადრიდში დაიწყო მისი სამოდელი კარიერა. 2016 წელს მან გაიცნო კრიშტიანუ რონალდუ.

## პირადი ცხოვრება 
2016 წლის ბოლოს გაიცნო კრიშტიანუ რონალდუ, 2017 წლის 12 ნოემბერს ჯორჯიანასა და კრიშტიანუს შეეძინათ ქალიშვილები ალა-მარტინა და ევა.

## ფილმოგრაფია 
## რესურსები ინტერნეტში
* 24celebs.com  
* list.wiki  
* 

## სქოლიო
კატეგორია:ესპანელი მოდელები
კატეგორია:ესპანელი მოცეკვავეები
კატეგორია:ესპანელი მსახიობები
კატეგორია:დაბადებული 27 იანვარი
კატეგორია:დაბადებული 1995
კატეგორია:ცოცხალი ადამიანები
ნეიტრალიზაციის რეაქცია

**ნეიტრალიზაციის რეაქცია**, იგივე **ფუძე-მჟავა რეაქცია** — ქიმიური რეაქცია, რომელიც მიმდინარეობს ფუძესა და მჟავას შორის, რომელიც შეიძლება გამოყენებული იქნას PH-ის გასანეიტრალებლად. არსებობს უამრავი თეორიები ამ რეაქციასთან დაკავშირებით, ერთ ერთი მათგანია ბროსტედ-ლოვრის მჟავა-ფუძის რეაქციის თეორია. 

მათი მნიშვნელობა აშკარა ხდება მჟავის ან ფუძის აირადი და თხევადი სახეობების ანალიზისას. ამ რეაქციის პირველი ნიმუშები წარადგინა ფრანგმა ქიმიკოსმა ანტუან ლავუაზიემ 1776 წელს.

## მჟავა-ფუძის განმარტებები
### ისტორიული განვითარება
#### ლავუაზიეს ჟანგბადის მჟავის რეაქცია
პირველის სამეცნიერო ნაშრომი მჟავებსა და ფუძეებზე ეკუთვნის ანტუან ლავუაზეს. ლავუაზიეს ცოდნა ძლიერი მჟავების შესახებ შემცირდა ოქსიდოვან მჟავებამდე როგორიცაა  და , რომლებიც შეიცავენ მაღალ ჟანგბადის რიცხვებს და მათი ცენტრალური ატომები გარშემორტყმულები არიან ჟანგბადებით. მართალია, მან ბევრი არაფერი იცოდა წყალბადის მჟავების შესახებ (Hf, HCl, HBr, HI), მაგრამ მას საკმაოდ დიდი ცოდნა გააჩნდა ჟანგბადოვან მჟავებზე. ანტუან ლავუაზეს აზრმა 30 წელს გაძლო. 1810 წელს კი ჰამფრი დეივიმ თავის ნამუშევარში დაამტკიცა ჟანგბადის არ არსებობა [[გოგირდწყალბადმჟავა|]], H2Te ნაერთებში, მაგრამ მან ვერ შეძლო იმის დამტიცება რომ მჟავიანობა არ არის დამოკიდებული ერთ რომელიმე ელემენტზე და დამოკიდებულია ნივთიერებათა ნაერთზე. იენს იაკობ ბერცელიუსმა წარადგინა თეორიები ჟანგბადზე რომლის მიხედვითაც მჟავები არიან არამეტალების ოქსიდები ხოლო ფეძეები არიან მეტალის ოქსიდები.

#### იუსტუს ლიბიხის წყალბადის თეორია მჟავებში
1838 წელს იუსტუს ლიბიხმა წარადგინა თეორია რომ მჟავა არის ნივთიერება რომელიც შეიცავს მეტალის ერთ ან რამდენიმე ატომს, რომელსაც წყალბადის ჩანაცვლება შესწევს. ეს თეორია დაფუძნებული იყო ამავე მეცნიერის ნამუშევარზე ორგანული მჟავების შესახებ.

]]

#### სვანტე არენიუსის განმარტება
მჟავების და ფუძეების მოლეკულური ტერმინებით პირველი თანამედროვე განმარტება ეკუთვნის სვანტე არენიუსს, წყალბადის თეორია მჟავაში მოჰვა 1884 წლის ნამუშევარი ვილჰელმ ოსტვალდთან ერთად რომელმაც მას 1903 წელს ნობელის პრემია მოაგებინა.

არენიუსი განმარტავს:

*არენიუსის მჟავა არის ნივთიერება შლის წყალს რათა წარმოქმნას წყალბადის იონები (H+).

ეს ან არის წყლის პროტონაციის მიზეზი ან წყალბადიუმის იონის წარმოქმნის მიზეზი (H3O+). დღეს H+ სიმბოლო წარმოადგენს H3O+−) იონები.

არენიუსის განმარტებები მჟავიანობასა და ტუტიანობაზე შეზღუდულია წყლით და ეხება გამხსნელი იონების კონცენტრაციას. ამ განმარტების მიხედვით სუფთა H2SO4 და HCl (ქლორწყალბადმჟავა) იშლება ტოლუენებათ რომლებიც არ არიან მჟავურები, ამას მივყავართ ლევისის თეორიაზე არაწყალხსნარებთან დაკავშირებით.

საბოლოოდ, ნივთიერებას რომ არენიუსის მჟავა ვუწოდოთ და შეეძლოს წყლის პირდაპირი ან არაპირდაპირი დაშლა, მას უნდა შეეძლოს:

*წყალში გაზარდოს წყალბადის შემცველობა

ან

*წყალში შეამციროს ჰიდროქსიდის შემცველობა.

ასევე ნივთიერებას რომ არენიუსის ფუძე ვუწოდოთ და წყლის დაშლა შეძლოს, მას უნდა შეეძლოს:

*წყალში შეამციროს წყალბადის შემცველობა

ან

*წყალში გაზარდოს ჰიდროქსიდის შემცველობა.

## ლიტერატურა
* 
* 
* 
* 

## რესურსები ინტერნეტში
* Acid-base Physiology: an on-line text
* John W. Kimball's online Biology book section of acid and bases.

## სქოლიო
კატეგორია:ქიმიური რეაქციები
დნო

**დნო** () — ქალაქი რუსეთის ჩრდილო-დასავლეთ ნაწილში, ფსკოვის ოლქში, დნოს რაიონის ადმინისტრაციული ცენტრი. დაარსდა 1897 წელს, როგორც მცირე დასახლება, ქალაქის სტატუსი 1925 წელს მიიღო.

## ტრანსპორტი
ქალაქში მდებარეობს რკინიგზის სადგური. გზებითაა დაკავშირებული სოლცისთან, პორხოვთან და დედოვიჩთან.

## დემოგრაფია
## რესურსები ინტერნეტში
კატეგორია:ფსკოვის ოლქის ქალაქები
მე გაჩუქებ მზეს

**მე გაჩუქებ მზეს** () — ჯენდი ნელსონის ახალგაზრდული რომანი, რომელიც გამოქვეყნდა 2014 წლის სექტემბერში. იგი ავტორის რიგით მეორე რომანია, რომელმაც მას არაერთი ჯილდო მოუტანა, მათ შორის 2015 წელს მიიღო პრინტსის ჯილდო, მოზარდთა საუკეთესო ნაწარმოებისთვის..

რომანში მოთხრობილია ორი ტყუპის ნოასა და ჯუდის ამბავი, რომლებიც ერთმანეთთან წარმოუდგენლად ახლოს არიან ცამეტ წლამდე, თუმცა სამი წლის განმავლობაში უკვე თითქმის აღარ ესაუბრებიან ერთმანეთს. მათი ცხოვრების ადრეული წლების შესახებ, ბრძოლისა და საიდუმლოს შესახებ რომელმაც გავლენა იქონია მის წარსულზე, აწმყოსა და მომავალზე ნოა საუბრუბს. გვიანდელ პერიოდზე კი ჯუდი. ის აღწერს როგორ  შეიცვალა მისი ცხოვრება  ლამაზ, მაგრამ ამპარტავან და იმედგაცრუებულ ბიჭთან შეხვედრის შემდეგ. ჯუდი ასევე შემთხვევით ხვდება იდუმალებით მოცულ ხელოვანს, რომელიც მის და ნოას ცხოვრებას სამუდამოდ ცვლის.

## რესურსები ინტერნეტში
* https://www.shmoop.com/ill-give-you-the-sun/summary.html 
## სქოლიო
კატეგორია: ჯენდი ნელსონის რომანები
კატეგორია: ახალგაზრდული რომანები
ჯენდი ნელსონი

**ჯენდი ნელსონი** (; დ. 25 ნოემბერი, 1965, ნიუ-იორკი, აშშ) — ამერიკელი ახალგაზრდული ფენტეზის ჟანრის მწერალი.

ნელსონის პირველი ნოველა იყო „ცა არის ყველგან“. ამ ნაწარმოებმა გაიმარჯა ნომინაციაში „საუკეთესო ნაწარმოები მოზარდებისთვის“. 2015 წელს კი გამოიცა ოცზე მეტ ქვეყანაში.

ნელსონის მეორე ნაწარმოებია „მე გაჩუქებ მზეს“, რომელიც პირველად 2014 წელს გამოიცა და ავტორს უდიდესი წარმატება მოუტანა. წიგნი გამოიცა 25 ქვეყანაში. ამჟამად ცხოვრობს სან-ფრანცისკოში, კალიფორნიაში.

## რესურსები ინტერნეტში
* 

კატეგორია:დაბადებული 25 ნოემბერი
კატეგორია:დაბადებული 1965
კატეგორია:ამერიკელი მწერლები
კატეგორია:ცოცხალი ადამიანები
კეფის ძვალი

მინი|მარჯვნივ|კეფის ძვლის შიდა ზედაპირი
მინი|მარჯვნივ|თავის ქალა (კეფის ძვალი-მარჯვნივ და ქვევით)
**კეფის ძვალი** () — კენტი ძვალი ადამიანის თავის ქალაზე. ყალიბდება ხრტილოვან საფუძველზე (ქიცვის ზედა ნაწილის გარდა), მასში ჯერ კიდევ მუცლადყოფნის პერიოდში (VI-IX კვირა) წარმოიქმნება 6 გაძვალების წერტილი: თითო-თითო დიდი ხვრელსი წინ და გვერდებზე, სამი კი - უკან. ახალშობილთა კეფის ძვალს უკვე ოთხი განცალკევებული, ხრტილოვანი შეერთებით დაკავშირებული ნაწილი აქვს: ძირითადი, რომელიც დიდი ხვრელის წინაა, მის მოპირდაპირედ, უკან კეფის ქიცვი და მათ შორის ჩადგმული, წყვილი გვერდით ნაწილები. ოთხივე ნაწილის შეერთებით, მათ ცენტრში შეიქმნება მეტად მნიშვნელოვანი კეფის დიდი ხვრელი. 

## კეფის ძვლის გაძვალება
კეფის ძვლის განცალკევებული ნაწილეების საბოლოო დაკავშირება ძვლოვანი ქსოვილით (გაძვალება) საკმაოდ ხანგრძლივი პროცესია და შემდეგი თანმიმდევრობით მიმდინარეობს: 4 წლის ასაკში ქიცვი შეუძვალდება გვერდით ნაწილებს, 6-10 წლის ასაკში ძირითადი ნაწილი საბოლოოდ უკავშირდება გვერდით ნაწილებს და დიდი ხვრელის ირგვლივ ამ დროისთვის უკვე ერთიანი, მტკიცე, დეფინიტურ ზომებს მიღწეული ძვლოვანი რგოლია, რომელიც ქალას ღრუს ხერხემლის არხთან აკავშირებს, კეფის ძვლის ზრდა ამის შემდეგაც გრძელდება მის ძირითად ნაწილსა და ძირითადი ძვლის სხეულს შორის ხრტილოვანი ჩანაფენის ხარჯზე. 

## აღწერა
ძირითადი ნაწილი ოთხკუთა ფორმის თხელი ძვლოვანი ღეროა, რომელიც წინიდან ბოლოვდება უსწორმასწორო ზედაპირით. მისი ზედა, ქალას ღრუსკენა ზედაპირი სადაა, ხოლო ქვედაზე აღინიშნება კარგად შესამჩნევი ხახის ბორცვი. გვერდითი ნაწილები კეფის ძვლის მეტად მნიშვნელოვანი უბნებია, ვინაიდან კეფის ცალკეული ნაწილების შეკავების გარდა (კონსოლიდაცია), მათი საშუალებით ხორციელდება ქალას შესახსრება ხერხემალთან (ატლანტთან), რისთვისაც მას ქვედა ზედაპირზე ოვალური მძლავრი სასახსრე როკები აქვს. როკების უკანა ბოლოები გადადის თანამოსახლე ფოსოში, რომლის ძირშიც როკის არხი იხსნება. როკები გარედან (ლატერალურად) მოისაზღვრება საუღლე ნაჭდევით, რომელიც შიგა საუღლე მორჩით ორადაა გაყოფილი და უკნიდან საუღლე მორჩით მთავრდება. სატვინე ზედაპირის მხრიდან გვერდითი ნაწილების ქიცვში გადასვლსი უბანი გამსხვილებულია და ქმნის საუღლე ბორცვს, რომლის უკან და ქვეშ არსებული ხვრელით იწყება ზემოაღნიშნული როკის არხი (ემისარული ვენისთვის). 
### კეფის ქიცვი
კეფის ძვლის უკანა ნაწილი აპკისებრი წარმოშობისაა და საკმაოდ ვრცელ, შიგნიდან შედრეკილ თხელ ფირფიტას, ქიცვს ქმნის. მისი შიგა (სატვინე) ზედაპირის ცენტრში ჯვარედინა მაღლობებია , რომლისგანაც ჰორიზონტალურად ორივე მხარეზე მიემართება განივი სინუსის ღარი, ხოლო ვერტიკალურად: ზევით, ზედა საგიტალური სინუსის ღარი, ქვევით - კეფის შიგნითა ქედი. ქიცვის გარეთა ზედაპირის ცენტრალური ნაწილი გასქელებულია და ქმნის ძვლოვანი კოჟიჟის მსგავს კეფის გარეთა შემაღლებას. ახალშობილის კეფის ქიცვს მომრგვალებული ფორმა აქვს, ასაკის მატებასთან ერთად, ყიფლიბანდის დახურვის შემდეგ იგი სამკუთხა ფორმას ღებულობს, რომლის მწვერვალი შეჭედილია თხემის ძვლებს შორის საგიტალური ნაკერის უკანა კიდესთან. კეფის ქიცვი სათანადო კიდეებით უკავშირდება თხემისა და საფეთქლის ძვლებს.

## ლიტერატურა
* *კაციტაძე ი.*, ადამიანის ანატომია, ტ. 1, გვ. 131–133, თბ., 2011.

კატეგორია:ადამიანის ანატომია
კატეგორია:ოსტეოლოგია
ვალდემარ III

**ვალდემარ III** (; დ. 1314 — გ. 1364) — ესტრიდსენთა დინასტიის წარმომადგენელი. დანიის მეფე აბელის შთამომავალი. თავისი წარმომავლობის წყალობით, თავის ბიძასთან, გერჰარდ ჰოლშტაინელთან ერთად მოაწყო შეთქმულება და 1326 წელს კრისტოფერ II-ის ჩამოგდების შემდეგ დანიის მეფე გახდა. მისი მმართველობა ძალიან ხანმოკლე აღმოჩნდა და იგი 1329 წელს კრისტოფერმა დაამხო. 

## ბიოგრაფია 
ვალდემარი დაიბადა 1314 წელს. იგი იყო შლეზვიგის ჰერცოგ ერიკ II-ისა და მისი მეუღლის, ადელაიდა ჰოლშტაინ-რენდსბურგელის ვაჟი. მამის მხრიდან, იგი იყო დანიის მეფე აბელის შვილთაშვილის შვილი, რის გამოც მას ნათესაური კავშირი ჰქონდა იმჟამინდელ მეფე კრისტოფერ II-თან და მაშასადამე უფლებებიც ტახტზე. სწორედ ამიტომ, ტახტზე ასვლისთანავე, კრისტოფერ II-მ მათი ოჯახი დანიიდან გააძევა. კრისტოფერი ცუდი მმართველი აღმოჩნდა, რის გამოც დანიაში აჯანყებები გახშირდა. ამით ისარგებლა ვალდემარის ბიძამ, გერჰარდ ჰოლშტაინელმა და 1326 წელს შეთქმულება მოაწყო, რა დროსაც დაამხო მეფე კრისტოფერი და დანიის ტახტზე თავისი 11 წლის დისწული, ვალდემარ III დასვა, რომლის რეგენტიც თვითონვე გახდა. სულ მალე, გერჰარდმა დანიიდან გააძევა მეფე კრისტოფერიცა და მისი ცოლ-შვილიც. 

მართალია დანიის ახალი მეფე დიდებულებს მოეწონათ, თუმცა მას გლეხები ვერ იტანდნენ. მის დროს ქვეყანაში მომრავლდნენ გერმანელები, რომელთაც მფარველობას მათი თანამემამულე, რეგენტი გერჰარდი იფარებდა და მეტიც, არისტოკრატიულ წოდებებსაც კი ურიგებდათ. გაიზარდა გადასახადებიც, რომელთაც გლეხები ფაქტობრივად გერმანელ დიდებულებს უხდიდნენ, რაც ცხადია უკმაყოფილებას წარმოშობდა. ამრიგად, 1328 წელს ჯერ ზელანდში, 1329 წელს კი იუტლანდში გლეხების აჯანყებამ იფეთქა. ამით ისარგებლა კრისტოფერ II-მ და ტახტი დაიბრუნა. მან ვალდემარს კვლავ შლეზვიგის ჰერცოგობა დაუბრუნა, გერჰარდი კი დანიიდან გააძევა. 

1332 წელს, კრისტოფერის დაღუპვის შემდეგ მეფე მისი ვაჟი, ვალდემარ IV გახდა, რომელსაც შერიგების მიზნით 1340 წელს ვალდემარმა თავისი და, ჰელვიგ შლეზვიგელი მიათხოვა. ამის შემდეგ, იგი დიდად პოლიტიკაში აღარ ერეოდა. ვალდემარი გარდაიცვალა 1364 წელს. 

## ლიტერატურა 
* "Valdemar III (1326-1329)". aerenlund.dk. Retrieved August 1, 2018.
*  "Erik (II), Hertug af Sønderjylland –1325". Dansk biografisk Lexikon. Retrieved August 1, 2018.
*  "Richardis (eller Rixa), Hertuginde af Slesvig, –1360". Dansk biografisk Lexikon. Retrieved August 1, 2018.

კატეგორია:დაბადებული 1314
კატეგორია:გარდაცვლილი 1364
კატეგორია:დანიის მეფეები
გამარჯვებული საქართველო

**გამარჯვებული საქართველო** — პოლიტიკური პარტია საქართველოში, რომელიც 2019 წლის 11 ივნისს დაფუძნდა. პარტიის ლიდერია ირაკლი ოქრუაშვილი. პარტიის ცნობილი წევრები არიან: გუბაზ სანიკიძე, კოტე კემულარია და ვალერი გელბახიანი.

## ისტორია
პარტია დაარსდა 2019 წლის 11 ივნისს. პარტიის დამაარსებელია ირაკლი ოქრუაშვილი.

## რესურსები ინტერნეტში
* ირაკლი ოქრუაშვილმა პარტია „გამარჯვებული საქართველო“ დააფუძნა

კატეგორია:საქართველოს პოლიტიკური პარტიები
კატეგორია:2019 წელს დაარსებული პოლიტიკური პარტიები
საქართველოს სამოქალაქო მოძრაობა

**საქართველოს სამოქალაქო მოძრაობა** — ქართული მოძრაობა, რომელიც 2018 წლის 7 დეკემბერს დაფუძნდა. მოძრაობის ლიდერია ალეკო ელისაშვილი რომელმაც დააფუძნა იგი. მოძრაობის თანადამფუძნებლები არიან: ლევან იოსელიანი და ვატო სურგულაძე. მოძრაობის ლიდერი ალეკო ელისაშვილი არ გამორიცხავს, რომ მოგვიანებით მოძრაობის პარტიად ფორმირება მოხდეს.

## რესურსები ინტერნეტში
* ალეკო ელისაშვილმა პარტია „საქართველოს სამოქალაქო მოძრაობა“ დააფუძნა 

კატეგორია:საქართველოს მოძრაობები
შიმონ მარცინიაკი

**შიმონ მარინციაკი** (; დ. 7 იანვარი, 1981) — პოლონელი საფეხბურთო მსაჯი.

## კარიერა
მარცინიაკი დაიბადა პლოცკში, პოლონეთში. 2011 წლიდან არის ფიფას მიერ ლიცენზირებული მსაჯი.
მან იმსაჯა ერთი შეხვედრა 2014 წლის მსოფლიო საფეხბურთო ჩემპიონატის შესარჩევ ეტაპზე, ამ შეხვედრაში ერთმანეთს პორტუგალია და აზერბაიჯანი დაუპირისპირდნენ.

2015 წლის 30 ივნისს მან იმსაჯა 2015 წლის უეფა-ს ევროპის 21-წლამდელთა ჩემპიონატის ფინალურ შეხვედრაში.
ევრო 2016-ზე მან იმსაჯა სამ შეხვედრაში: ესპანეთი-ჩეხეთი, ისლანდია-ავსტრია (ორივე ჯგუფური) და გერმანია-სლოვაკეთი (პლეიოფი).

2018 წლის 29 მარტს დაანონსდა, რომ იგი იმსაჯებდა რამდენიმე შეხვედრას 2018 წლის მსოფლიო საფეხბურთო ჩემპიონატზე სადაც მისი ასისტენტები იქნებოდნენ პაველ სოკოლინცკი და ტომაშ ლისტკიევიჩი. მან იმსაჯა ორი შეხვედრაში ჯგუფურ ეტაპზე: არგენტინა-ისლანდია და გერმანია-შვედეთი. 2018 წლის 15 აგვისტოს იმსაჯა უეფა-ს სუპერთასის შეხვედრა სადაც ერთმანეთს მადრიდის „ატლეტიკო“ და მადრიდის „რეალი“ დაუპირისპირდნენ.

## სქოლიო
კატეგორია:დაბადებული 1981
კატეგორია:დაბადებული 7 იანვარი
კატეგორია:საფებურთო მსაჯები
კატეგორია:ცოცხალი ადამიანები
2019 (რიცხვი)

**ორი ათას ცხრამეტი** — ორი ათას მეცხრამეტე ნატურალური რიცხვი. არის ორი ათას თვრამეტის მომდევნო და ორი ათას ოცის წინამდგომი. აღინიშნება სიმბოლოთი **2019**. 2019 არის კენტი და შედგენილი რიცხვი. სიტყვა „ოთხმოცდაერთი“ რთული შედგენილობისაა და მისი პირვანდელი ვარიანტია ორი ათასი და ცხრამეტი (იგულისხმება ორი ათასზე ცხრამეტი ერთეულით მეტი).
## რესურსები ინტერნეტში
* Prime Curios! 2019 from the Prime Pages

კატეგორია:რიცხვები
ბირობიჯანი

**ბირობიჯანი** (, იდიში: ‏ביראָבידזשאַן‏) — ქალაქი რუსეთის სამხრეთ-აღმოსავლეთ ნაწილში, ებრაელთა ავტონომიური ოლქის ადმინისტრაციული ცენტრი და ყველაზე დიდი დასახლებული პუნქტი. სახელი ბირობიჯანი მომდინარეობს ევენკური ენიდან.

## დემოგრაფია
2018 წლის მონაცემებით მოსახლეობა 73,623 კაცს შეადგენდა. მათი უმრავლესობა რუსია. 

 

## სქოლიო
კატეგორია:ებრაელთა ავტონომიური ოლქის რაიონული ცენტრები
კატეგორია:რუსეთის ოლქების დედაქალაქები
თანზილა ნარბაევა

**თანზილა ნარბაევა** (; დ. 24 ივლისი, 1956, ანდიჟანი) — უზბეკი სახელმწიფო და პოლიტიკური მოღვაწე. უზბეკეთის სენატის თავმჯდომარე 2019 წლის 21 ივნისიდან. იგი ქვეყნის ისტორიაში პირველი ქალია, ვინც ამ თანამდებობას იკავებს. უზბეკეთის ველოსპორტის ფედერაციის პრეზიდენტი (2011 წლიდან). უზბეკეთის ქალთა კომიტეტის თავმჯდომარე (2016-2019 წწ.). სენატის წევრი (2019 წლიდან).

## რესურსები ინტერნეტში
* თანზილა ნარბაევა  — უზბეკეთის სენატის საიტი

## სქოლიო
კატეგორია:დაბადებული 28 იანვარი
კატეგორია:დაბადებული 1960
კატეგორია:უზბეკეთის სენატის თავმჯდომარეები
კატეგორია:უზბეკი ქალი პოლიტიკოსები
კატეგორია:ცოცხალი ადამიანები
ბალდირღანლი

**ბალდირღანლი** () — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
*

## სქოლიო 
კატეგორია:ლაჩინის რაიონის სოფლები
ლაოსური ვიკიპედია

**ლაოსური ვიკიპედია** () — ვიკიპედიის განყოფილება ლაოსურ ენაზე. თავისუფალი ენციკლოპედია. ვიკიპედიის ლაოსური განყოფილება შეიქმნა 2003 წელს. ვიკიპედიის სიღრმეა 30.9 პუნქტი. ამჟამად შეიცავს 3500-მდე სტატიას.

## ისტორია
* 2007 წლის თებერვალი: 100 სტატია
* 2011 წლის სექტემბერი: 1000 სტატია

## რესურსები ინტერნეტში
* ლაოსური ვიკიპედიის მთავარი გვერდი

კატეგორია:ვიკიპედიები ენების მიხედვით
ლორენა როხასი

**ლორენა როხასი** (დაბადების სახელი: სეიდი ლორენა როხას გონსალესი; დ. 10 თებერვალი, 1971, მეხიკო, მექსიკა — გ. 16 თებერვალი, მაიამი, ფლორიდა, აშშ) — მექსიკელი მომღერალი და მსახიობი. ცნობილი იყო ტელენოველებში შესრულებული როლებით.

## გარდაცვალება
გარდაიცვალა 2015 წლის 16 თებერვალს, მაიამიში, ფლორიდაში, აშშ-ში მისი დაბადების დღიდან 1 კვირის შემდეგ 44 წლის ასაკში. მისსი გარდაცვალების მიზეზია მკერდის კიბო.

## ფილმოგრაფია
## დისკოგრაფია
* *Como Yo No Hay Ninguna* (Azteca Music) (2001)
* *Deseo* (Big Moon Records) (2006)
* *Hijos del sol* (2014)

## სქოლიო
კატეგორია:დაბადებული 10 თებერვალი
კატეგორია:დაბადებული 1971
კატეგორია:გარდაცვლილი 16 თებერვალი
კატეგორია:გარდაცვლილი 2015
კატეგორია:მექსიკელი მომღერლები
კატეგორია:მექსიკელი მსახიობები
მოლდოვის რაგბის ფედერაცია

**მოლდოვის რაგბის ფედერაცია** () — ფედერაცია რომელიც აკონტროლებს მოლდოვაში რაგბის განვითარებას. დაფუძნდა 1967 წელს. რაგბის საერთაშორისო საბჭოში (IRB) გაერთიანდა 1994 წელს, ხოლო ევროპის რაგბის ასოციაციაში — 1992 წელს. ფედერაციის ამჟამინდელი პრეზიდენტია ალექსეი კოტრუტა, ხოლო მორაგბეთა ეროვნული ნაკრების მწვრთნელი (კაცთა) — ვლად კონსტანტინი. ნაკრები არასდროს გასულა მსოფლიო თასზე.

## იხილეთ აგრეთვე
* მოლდოვის მორაგბეთა ეროვნული ნაკრები

## რესურსები ინტერნეტში
* ოფიციალური ვებ-გვერდი

კატეგორია:რაგბი მოლდოვაში
კატეგორია:ევროპის რაგბის ფედერაციები
კატეგორია:მსოფლიოს რაგბის ფედერაციები
ვლადიმერ კონევი

**ვლადიმერ კონევი** (დ. 18 ივნისი, 1989) — უკრაინელი კალათბურთელი, რომელიც თამაშობს „ჩერკასკი მავპისა“ და უკრაინის ეროვნულ საკალათბურთო ნაკრებში. იგი იყო ნაკრების შემადგენლობაში ევრობასკეტ 2017-ზე.

## რესურსები ინტერნეტში
* პროფილი FIBA-ზე

კატეგორია:დაბადებული 18 ივნისი
კატეგორია:დაბადებული 1989
კატეგორია:უკრაინელი კალათბურთელები
კატეგორია:უკრაინის ნაკრების კალათბურთელები
კატეგორია:ხიმკის კალათბურთელები
კატეგორია:ჩერკასკი მავპის კალათბურთელები
კატეგორია:სპორტსმენები ხარკოვიდან
კატეგორია:ცოცხალი ადამიანები
ბულგარეთის ვაჟ წყალბურთელთა ეროვნული ნაკრები

**ბულგარეთის ვაჟ წყალბურთელთა ეროვნული ნაკრები** () — ნაკრები, რომელიც წარმოადგენს ბულგარეთსს  წყალბურთელთა შეჯიბრებებში. ნაკრებმა ორჯერ მიიღო მონაწილეობა ოლიმპიადაზე, სამჯერ მსოფლიო ჩემპიონატზე, ორჯერ კი — მსოფლიო თასზე.

## შედეგები
### ოლიმპიური თამაშები
* 1972 — მე-11 ადგილი
* 1980 — მე-12 ადგილი
### მსოფილო ჩემპიონატი
* 1973 — მე-13 ადგილი
* 1975 — მე-12 ადგილი
* 1978 — მე-8 ადგილი
### მსოფლიო თასი
* 1979 — მე-8 ადგილი
* 1981 — მე-8 ადგილი

## რესურსები ინტერნეტში
* HistoFINA (Volume II, 1908-2001)

კატეგორია:ბულგარეთის ეროვნული სპორტული ნაკრებები
ლატვიის ვაჟ წყალბურთელთა ეროვნული ნაკრები

**ლატვიის ვაჟ წყალბურთელთა ეროვნული ნაკრები** — ნაკრები, რომელიც წარმოადგენს ლატვიას  წყალბურთელთა შეჯიბრებებში.

## ისტორია
2014 წელს ბალტიის ჩემპიონატის განმავლობაში ვილნიუსში, ლიეტუვაში ლატვიამ დაამარცხა უკრაინა ანგარიშით 14:10, ეს იყო ლატვიის პირველი საერთაშორისო გამარჯვება 50 წელიწადში.

## რესურსები ინტერნეტში
* Lietuvos vandensvydžio rinktinė finale nusileido baltarusiams

კატეგორია:ლატვიის ეროვნული სპორტული ნაკრებები
აზერბაიჯანის მორაგბეთა ეროვნული ნაკრები

**აზერბაიჯანის მორაგბეთა ეროვნული ნაკრები** — ნაკრები რომელიც წარმოადგენს აზერბაიჯანს რაგბის საერთაშორისო შეჯიბრებზე. არის რაგბის საერთაშორისო საბჭოს და ევროპის რაგბის ფედერაციის წევრი. ნაკრები ამჟამად ასპარეზობს რაგბი ევროპის ჩემპიონატის 3D დივიზიონში. ნაკრებს არასდროს უასპარეზია მსოფლიო თასზე. გუნდის მწვრთნელია მალხაზ ჭეიშვილი.

## შედეგები
## რესურსები ინტერნეტში
* აზერბაიჯანის რაგბის ფედერაციის ოფიციალური ვებ-გვერდი

კატეგორია:რაგბი აზერბაიჯანში
კატეგორია:რაგბის ეროვნული ნაკრებები
კატეგორია:აზერბაიჯანის ეროვნული სპორტული ნაკრებები
ყირგიზეთის მორაგბეთა ეროვნული ნაკრები

**ყირგიზეთის მორაგბეთა ეროვნული ნაკრები** — ნაკრები რომელიც წარმოადგენს ყირგიზეთს რაგბის საერთაშორისო შეჯიბრებზე. არის რაგბის საერთაშორისო საბჭოს წევრი. ნაკრებს არასდროს უასპარეზია მსოფლიო თასზე.

## რესურსები ინტერნეტში
* IRB.com

კატეგორია:რაგბი ყირგიზეთში
კატეგორია:რაგბის ეროვნული ნაკრებები
კატეგორია:ყირგიზეთის ეროვნული სპორტული ნაკრებები
დამბულაგი

**დამბულაგი** () — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში. მოსახლეობის რაოდენობა — 113 კაცი.

## რესურსები ინტერნეტში
*

## სქოლიო 
კატეგორია:ლაჩინის რაიონის სოფლები
წრიპა ბიჭის დღიურის პერსონაჟების სია

## გრეგ ჰეფლი
**გრეგორი „გრეგ“ ჰეფლი** — წიგნის მთავარი პერსონაჟი, პირველ წიგნში იგი არის 12 წლის.

## როული ჯეფერსონი
მინი|გრეგის მიერ დახატული როული
**როული ჯეფერსონი** — გრეგ ჰეფლის საუკეთესო მეგობარი, გრეგის აზრით იგი ზედმეტად ბავშვურია

## ფრენკ ჰეფლი
**ფრენკ ჰეფლი** — გრეგ ჰეფლის მამა, არის სერიოზული პიროვნება. ფრენკი დაინტერესებულია აშშ-ს ისტორიით და აწყობს აშშ-ს სამოქალაქო ომის იმიტაციას, იგი თვლის, რომ ბავშვი უნდა ცხოვრობდეს ჯანსაღი ცხოვრების წესით. იგი ცდილობს მოარიდოს გრეგი ვიდეოთამაშებს და აძალებს, რომ ჯანსაღი ცხოვრების წესი დაიცვას.

## სუზან ჰეფლი
**სუზან ჰეფლი** — გრეგ ჰეფლის დედა. იგი გრეგსა და მის ორ ძმას მუდამ უგებს, არის მოსიყვარულე დედა. წიგნის პირველ ონლაინ ვერსიაში იგი ნახსენებია როგორც „ანა ჰეფლი“. მის როლს ფილმებში ასრულებდა რეიჩელ ჰარისი, ხოლო მოგვიანებით — ალისია სილვერსტოუნი.

## მენი ჰეფლი
**მენი ჰეფლი** — გრეგ ჰეფლისა და როდრიკ ჰეფლის უმცროსი ძმა. არის ხუთი წლის. გრეგი მას ასე აღწერს:

მენი არის ბებიის საყვარელი შვილიშვილი რასაც ის ფაქტიც ადასტურებს, რომ ბებიას სახლში მენის უამრავი სურათი აქვს. გრეგი მენის „ჩამშვებს“ უწოდებს. აქვს უცნაური თვისება, მიუხედავად მისი ასაკისა, უყვარს „მატყუარა საწოვარა“.

## როდრიკ ჰეფლი
**როდრიკ ჰეფლი** — როდრიკი არის გრეგისა და მენის უფროსი ძმა, იგი არის როკერი, ბენდის „საქმის კურში“ წევრი. როდრიკი არის ბენდის დრამერი და დიად კარიერაზე ოცნებობს. უყვარს გრეგისათვის ოინების მოწყობა. ხშირად ეხვევა არეულობაში და არ ასრულებს თავის სიტყვას.

## სხვა ურთიერთობები და ოჯახის წევრები
### ბებია
**ბებია** — სუზან ჰეფლის დედა, შესაბამისად გრეგ ჰეფლის ბებია. ბებიამ ჰეფლების მსგავსად იცის მანქანის ტარება, მისი საყვარელი შვილიშვილია მენი.

### ბაბუა ჰეფლი
**ბაბუა ჰეფლი** — გრეგის ბაბუა, ცხოვრობს მოხუცთა თავშესაფარში და გამოირჩევა უცნაური თვისებით, უყვარს თავშესაფრის კამერის ჩანაწერების ყურება.

### ჯო ჰეფლი
**ჯო ჰეფლი** — ფრენკის ძმა, შესაბამისად გრეგის ბიძა. ფრენკს მასთან არ აქვს კარგი ურთიერთობა მას შემდეგ რაც მან მენი შეაშინა, როდესაც იგი ქოთნიდან უნიტაზზე დაჯდომას სწავლობდა ჯომ უთხრა მას რომ უნიტაზში მონსტრია, ამის შემდეგ მენი მასზე არათუ ჯდებოდა არც კი უახლოვდებოდა. ჯოს შვილები საკუთარ ბიძას „დეიდას“ ეძახიან, ფრენკი კი თვლის, რომ ეს ბავშვებს ჯომ ასწავლა.

## ჯო ჰეფლის მეუღლე
ჯო ჰეფლის მეუღლე არის გრეგის ბიცოლა. მისი თმა არის მუქი. იგი წიგნში იშვიათადაა მოხსენიებული.

### ჯო ჰეფლის შვილები
ჯო ჰეფლის ჰყავს სამი შვილი, რომელნიც გრეგის, მენისა და როდრიკის ბიძაშვილები არიან. ისინი ფრენკ ჰეფლის „დეიდა ფრენკს“ ეძახიან.

### ჩარლი ჰეფლი
### დეიდა სესილი
### ლორეტა ჰეფლი
### ბიცოლა ვერონიკა
### ტერენს ჰეფლი
### რება ჰეფლი
### გარი ჰეფლი
#### პირველი მეუღლე: ლინდა
#### მეორე მეუღლე: შარლენი
#### მესამე მუღლე: ლიდია
#### მეოთხე მეუღლე: სონია
იალოვენი

**იალოვენი** ( ) — ქალაქი მოლდოვაში, კიშინოვიდან 10 კილომეტრში. ქალაქი არის იალოვენის რაიონის ადმინისტრაციული ცენტრი.

## ისტორია
1977 წლის 25 მარტს დასახლებას დაერქვა „კუტუზოვი“, აგრეთვე მისი სტატუსი შეიცვალა და გახდა დაბა. 1989 წელს ქალაქს დაუბრუნდა სახელი, ხოლო 1994 წელს ქალაქის სტატუსი.

## საერთაშორისო ურთიერთობები
### დაძმობილებული ქალაქები
*  ფორსე, იტალია
*  გმინა ლეშნოვოლა, პოლონეთი
*  მონტეფორტინო, იტალია
*  პოჩეონი, სამხრეთ კორეა
*  რადნევო, ბულგარეთი
*  ტომეშტი, რუმინეთი
*  ტოპრაისარი, რუმინეთი

## რესურსები ინტერნეტში
* ოფიციალური ვებ-გვერდი
კატეგორია:მოლდოვის ქალაქები
გრეგ ჰეფლი

**გრეგორი „გრეგ ჰეფლი** () — მთავარი პერსონაჟი წიგნისა „წრიპა ბიჭის დღიური“. პერსონაჟი შექმნა ჯეფ კინმა. პერსონაჟი პირველად გამოჩნდა „წრიპა ბიჭის დღიურის“ ინტერნეტ კომიქსში, 2004 წელს. იგი ხშირად ჩნდება წიგნში როგორც ანტი-გმირი. გრეგი არის მამრობითი სქესის. მისი ოჯახის წევრები არიან: ფრენკ ჰეფლი (მამა), სუზან ჰეფლი (დედა), როდრიკ ჰეფლი (უფროსი ძმა) და მენი ჰეფლი (უმცროსი ძმა). გრეგი კათოლიკე ქრისტიანია. ის ეროვნებით ამერიკელია.

## პერსონაჟის აღწერა
მინი|მარცხნივ|ზაქარი გორდონი გრეგ ჰეფლის როლში
გრეგი არის თავისი ასაკისთვის საშუალო სიმაღლის, ზარმაცი და პარანოიდი. საუკეთესო მეგობარია როული ჯეფერსონი. როულის ოჯახი, განსაკუთრებით კი მამა თვლის, რომ გრეგი მის შვილზე ცუდ გავლენას ახდენს. გრეგის მთავარი გასართობია ვიდეო თამაშები. გრეგის ადგენს საკუთარ რეიტინგს სადაც აღნიშნულია ბავშვთა პოპულარობის დონე, სადაც გრეგის რეიტინგები არასდროსაა ერთფეროვანი, იგი ხშირად კარგავს პოზიციებს, მაგრამ მალევე ახერხებს წინ წაწევას.

## ფილმოგრაფია
წიგნის სერიათა მიხედვით გადაღებულია 4 ფილმი. პირველ სამ ფილმში გრეგის როლს თამაშობს ზაქარი გორდონი. 2017 წელს გადაღებულ მეოთხე ფილმში კი გრეგის როლს თამაშობს ჯეისონ დრაკერი.

## რესურსები ინტერნეტში
* http://www.people.com/article/diary-of-wimpy-kids-new-lead-actors
* http://www.poptropica.com/island-tour/wimpy-wonderland-island.html
* http://diaryofawimpykidmovie.com/

კატეგორია:წრიპა ბიჭის დღიური
კატეგორია:წრიპა ბიჭის დღიურის პერსონაჟები
უზბეკეთის მორაგბეთა ეროვნული ნაკრები

**უზბეკეთის მორაგბეთა ეროვნული ნაკრები** — ნაკრები, რომელიც წარმოადგენს უზბეკეთს რაგბის საერთაშორისო შეჯიბრებზე. არის რაგბის საერთაშორისო საბჭოს წევრი. ნაკრებს არასდროს უასპარეზია მსოფლიო თასზე. უზბეკეთის რაგბის ფედერაცია შეიქმნა 2001 წელს.

## რესურსები ინტერნეტში
* უზბეკეთი IRB.com-ზე

კატეგორია:რაგბი უზბეკეთში
კატეგორია:რაგბის ეროვნული ნაკრებები
კატეგორია:უზბეკეთის ეროვნული სპორტული ნაკრებები
დოროთეა დანიელი (1520-1580)

**დოროთეა დანიელი** (, ; დ. 10 ნოემბერი, 1520 — გ. 31 მარტი, 1580) — ოლდენბურგების დინასტიის წარმომადგენელი. დანიის, ნორვეგიისა და შვედეთის უკანასკნელი კათოლიკე მეფე კრისტიან II-ისა და დედოფალ იზაბელა ავსტრიელის უფროსი ასული. პფალცის კურფიურსტი 1544-56 წლებში როგორც ფრიდრიხ II-ის მეუღლე. 1559-61 წლებში იგი იყო დანიის, ნორვეგიისა და შვედეთის ტახტების მოსარჩელე თავის დასთან, კრისტინა დანიელთან ერთად. 

## ბიოგრაფია 
დოროთეა დაიბადა 1520 წლის 10 ნოემბერს კოპენჰაგენში. იგი იყო დანიის, ნორვეგიისა და შვედეთის მეფე კრისტიან II-ისა და მისი მეუღლის, ესპანეთის დედოფალ ხუანა I-ისა და ბურგუნდიის ჰერცოგ ფილიპე I-ის ასულის, დედოფალ იზაბელა ავსტრიელის მეორე შვილი და პირველი ქალიშვილი. დედის მხრიდან, მისი ბიძა იყო საღვთო რომის იმპერატორი და ესპანეთის მეფე კარლ V. 

1523 წელს მამამისის მმართველობა დაამხეს და მთელი სამეფო ოჯახი გააძევეს დანიიდან. 1526 წელს გარდაიცვალა დედამისი, რის შემდეგაც დოროთეა და მისი დარჩენილი ოჯახი მთელს ევროპაში დადიოდა დახმარების სათხოვნელად. 1535 წელს, კრისტიანმა დოროთეა პფალცის მომავალ კურფიურსტ ფრიდრიხ II-ს შერთო ცოლად. 1544 წელს ფრიდრიხი პფალცის კურფიურსტი გახდა და დოროთეასთან ერთად ჰაიდელბერგში გადასახლდა. ჰაიდელბერგში მათი ცხოვრების ამბებს, თავის პოემაში დეტალურად აღწერს გერმანელი მწერალი პეტერ ჰარერი. 

1556 წელს, მეუღლის გარდაცვალების შემდეგ, უშვილო დოროთეა ბავარიაში, კერძოდ კი ნოიმარკტის ციხესიმაგრეში დასახლდა. აქედან იგი მკაცრად ცდილობდა აღეკვეთა და ხელი შეეშალა ლუთერანიზმის გავრცელებისთვის. 1559 წლიდან იგი პრეტენზიას აცხადებდა დანიის, ნორვეგიისა და შვედეთის ტახტებზე, სადაც 1561 წელს იგი მისმა დამ, კრისტინა დანიელმა ჩაანაცვლა. 1563 წელს იგი ცოტა ხნით დაუბრუნდა პფალცს და ახალი კურფიურსტი, ფრიდრიხ III გაიცნო. მისი პირადი ექიმის ჩანაწერებიდან ვიგებთ, რომ 1570 წლიდან მისი ჯანმრთელობა საგრძნობლად შეირყა. 

დოროთეა დანიელი გარდაიცვალა 1580 წლის 31 მარტს ნოიმარკტში, 59 წლის ასაკში, უშვილოდ. იგი გადაასვენეს და დაკრძალეს ჰაიდელბერგში, მისი ქმრის გვერდით. 

## წინაპრები 

**დოროთეა დანიელის წინაპრები**

## ლიტერატურა 
* Julia Cartwright: Christina of Denmark. Duchess of Milan and Lorraine. 1522-1590, New York, 1913
*  Dansk Kvindebiografisk Leksikon. KVinfo.dk

კატეგორია:დაბადებული 10 ნოემბერი
კატეგორია:დაბადებული 1520
კატეგორია:გარდაცვლილი 31 მარტი
კატეგორია:გარდაცვლილი 1580
კატეგორია:ოლდენბურგები
კატეგორია:პფალცის კურფიურსტები
კატეგორია:დანიის პრინცესები
კატეგორია:ნორვეგიის პრინცესები
კატეგორია:შვედეთის პრინცესები
მიშნი (მრავალმნიშვნელოვანი)

**მიშნი** შეიძლება აღნიშნავდეს:

*მიშნი — სოფელი აზერბაიჯანში, ლაჩინის რაიონი
*მიშნი  — სოფელი აზერბაიჯანში, ქალბაჯარის რაიონი
*მიშნი  — სოფელი აზერბაიჯანში, ქალბაჯარის რაიონი
*მიშნი — სოფელი აზერბაიჯანში, ქალბაჯარის რაიონი
*მიშნი  — სოფელი ირანში.
ქუშჩულარი (მრავალმნიშვნელოვანი)

**ქუშჩულარი** შეიძლება აღნიშნავდეს:

*ქუშჩულარი  — სოფელი აზერბაიჯანში, გორანბოის რაიონი
*ქუშჩულარი  — სოფელი აზერბაიჯანში, ლაჩინის რაიონი
სათბურების დასახლება

**სათბურების დასახლება** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (კარალეთის თემი), შიდა ქართლის ვაკეზე.

## სქოლიო
კატეგორია:გორის მუნიციპალიტეტის სოფლები
მუნჯუქლუ (მრავალმნიშვნელოვანი)

**მუნჯუქლუ** შეიძლება აღნიშნავდეს:

* მუნჯუქლუ — სოფელი აზერბაიჯანში, თოუზის რაიონი
*მუნჯუქლუ  — სოფელი აზერბაიჯანში, ლაჩინის რაიონი
ვასილ კიკვიძე

**ვასილ კიკვიძე** (დ. 28 თებერვალი, 1895, ქუთაისი — გ. 12 იანვარი, 1919) — რუსეთში მოღვაწე ესერთა პარტიის წევრი, საბჭოთა რევოლუციის გმირი, მეთაურობდა წითელი არმიის სხვადასხვა დანაყოფებს, მიიღო მონაწილეობა რუსეთის სამოქალაქო ომში და სასიკვდილოდ დაიჭრა.

## ბიოგრაფია 
დაიბადა ქუთაისში. სწავლობდა ქუთაისის კლასიკურ გიმნაზიაში. აქვე ჩაება რევოლუციურ მოძრაობაში, რისთვისაც გიმნაზიიდან გარიცხეს. მონაწილეობდა პირველ მსოფლიო ომში, მსახურობდა მე-6 ცხენოსან დივიზიაში მოხალისე ჯარისკაცად, იყო მემარცხენე ესერი. არმიაში რევოლუციური მოღვაწეობისთვის დახვრეტა მიუსაჯეს, მაგრამ 1917 წლის თებერვლის რევოლუციის დროს განაჩენი გააუქმეს. 1917 წელს აირჩიეს მე-6 ცხენოსანი დივიზიის ჯარისკაცთა კომიტეტის თავმჯდომარედ და სამხრეთ-დასავლეთ ფრონტის სამხედრო-რევოლუციური კომიტეტის თავჯდომარის მოადგილედ. 1917 წლის დეკემბერსა და 1918 წლის მარტში როვნოსა და დუბნოს რაიონებში კონტრევოლუციონერულ რადას ჯარებისა და უკრაინის ტერიტორიაზე გერმანელი ოკუპანტების წინააღმდეგ ბრძოლებში მეთაურობდა როვნოს წითელარმიელთა რაზმს, რომელმაც დაიკავა ქალაქები: ზდოლბუნოვი, სარნი და მონაწილეობა მიიღო ჟიტომირის აღებაში. 1918 წლის მარტში სარდლობდა საბჭოთა უკრაინის მე-4 არმიას, ხოლო 1919 წლის აპრილის დამდეგს მეთაურობდა ლებედინ-ახტირკის რაიონის ჯარებს, მას ექვემდებარებოდა აგრეთვე მე-5 და დონის I არმიები. 1918 წლის მაისში ყოფილი მე-4 არმიის ბაზაზე შექმნა და სათავეში ჩაუდგა დივიზიას, რასაც შემდგომში მე-16 მსროლელი დივიზია ეწოდა. 1918 წლის ივნისი 1919 წლის იანვარში კიკვიძის დივიზია მე-9 არმიის შემადგენლობაში ებრძოდა გენერალ კრასნოვის თერთგვარდიელთა არმიას. ვასილ კიკვიძე დაიღუპა ბრძოლაში. მისი სახელი ეწოდა მე-16 მსროლელ დივიზიას. დაკრძალულია ვაკანგის სასაფლაოზე, მოსკოვში.

თბილისში 1938–2018 წლებში ვასილ კიკვიძის სახელი ერქვა ახლანდ. ბენიამინ ჩხიკვიშვილის ქუჩას.

## ლიტერატურა
## რესურსები ინტერნეტში 
## სქოლიო
კატეგორია:დაბადებული 28 თებერვალი
კატეგორია:დაბადებული 1895
კატეგორია:გარდაცვლილი 12 იანვარი
კატეგორია:გარდაცვლილი 1919
კატეგორია:ქართველი რევოლუციონერები
კატეგორია:ქართველები პირველ მსოფლიო ომში
არასარი

**არასარი** () — ფრინველთა გვარი ტუკანისებრთა ოჯახისა. ოჯახის სხვა წარმომადგენლებისაგან გამოირჩევიან იმით, რომ ნისკარტი დასაწყისში არ არის თავზე მაღალი, ხოლო ნესტოები არ არის დახურული. შეფერილობაში ძირითადად მწვანე და ყვითელი ფერებია შეხამებული. ცხოვრების წესით სხვა ტუკანებს წააგვანან. უმთავრესად დამახასიათებლები არიან ბრაზილიის ხელუხლებელი ტყეებისათვის. ყველაზე გავრცელებული სახეობაა ჩვეულებრივი არასარი (*Р. aracari*), რომელიც მუქი მწვანე ფერისაა; ქვედა მხარე ყვითელია; მუცელსა და კუდის ქვედა მხარეზე გასდევს განივი წითელი ზოლები; ზედა ნისკარტი მკრთალი ყვითელია, ქვედა — შავი.

## ლიტერატურა 
* *ვანგერი ი. ნ.*, არასარი // ბროკჰაუზისა და ეფრონის ენციკლოპედიური ლექსიკონი [86 ტომად (82 ტ. და 4 დამატ.)], ტ. I დამატ., გვ., 141, სპბ., 1905.

## სქოლიო 
კატეგორია:არასარი
კატეგორია:ტუკანისებრნი
ევროპელი დემოკრატები

**ევროპელი დემოკრტები** — პოლიტიკური პარტია საქართველოში. საჯარო რეესტრში, როგორც პოლიტიკური პარტია დარეგისტრირდა 2005 წელს. პარტიის ფუძემდებლები არიან აფხაზეთიდან იძულებით გადაადგილებული პირები. პარტიის თავმჯდომარეა აფხაზეთის ავტონომიური რესპუბლიკის იუსტიციის ყოფილი მინისტრი პაატა დავითაია. პარტია ყურადღებას ამახვილებს აფხაზეთის კონფლიქტის მოგვარებასა და დევნილ ადამიანებზე. ის ცნობილია თავისი დევიზით: „ჩვენ თვითონ“. მას აღნიშნული დევიზი 2011 წლის სექტემბრიდან აქვს. პარტია აქტიურ მონაწილეობას იღებდა 2007 წლის საპროტესტო აქციებში და იყო ოპოზიციური გაერთიანება „ერთიანი ეროვნული საბჭოს“ წევრი. ამჟამად პარტია არის კოალიცია „ძალა ერთობაშიას“ წევრი.

2024 წლის 3 ივნისს ცნობილი გახდა რომ პარტიამ ხელი მოაწერა საქართველოს პრეზიდენტის, სალომე ზურაბიშვილის მიერ შექმნილ „ქართულ ქარტიას“.

## რესურსები ინტერნეტში 
* ოფიციალური საიტი 

კატეგორია:საქართველოს პოლიტიკური პარტიები
კატეგორია:2005 წელს დაარსებული პოლიტიკური პარტიები
აფექტი

**აფექტი**  () — უეცრად წარმოშობილი და სწრაფად წარმავალი ძლიერი სულიერი ემოცია (გრძნობა, განცდა), რომელიც ეუფლება პირს რაიმე გარემოების ზეგავლენით, ამცირებს შეგნებულ ნებელობით კონტროლს და წარმართავს მის ქცევას. 

იმისდა მიხედვით, თუ როგორი იყო ეს განცდა, რამდენად შესუსტდა ის შეგნებული ნებელობითი კონტროლი, რომელსაც ადამიანი თავის თავს უწევს, განასხვავებენ ფიზიოლოგიურ და პათოლოგიურ აფექტს. პათოლოგიური აფექტის მდგომარეობაში მყოფ ადამიანს მთლიანად ეკარგება უნარი, გააც-ნობიეროს მის მიერ ჩადენილი ქმედების მნიშვნელობა, გაითვალისწინოს შედეგი, რომელიც ქმედებას შეიძლება მოჰყვეს და უხელმძღვანელოს მას. ასეთ მდგომარეობაში მყოფი პირი განიხილება, როგორც შეურაცხადი, რომელიც კანონის თანახმად, თავის ნამოქმედარზე პასუხს არ აგებს. პათოლოგიური აფექტისაგან განსხვავებით, ფიზიოლოგიური აფექტის მდგომარეობაში მყოფ ადამიანს მხოლოდ და მხოლოდ შესუსტებული აქვს თვითკონტროლისა და ქმდების ხელმძღვანელობის უნარი, ამიტომ მისი სისხლისსამართლებრივი პასუხისმგებლობა მსუბუქდება, მაგრამ არ გამოირიცხება.

## რესურსები ინტერნეტში
* Personality and the Structure of Affective Responses
* 
* Circumplex Model of Affect
* Affect and Memory

კატეგორია:ემოციური პროცესები
ჟერსონი (ფეხბურთელი)

**ჟერსონ დე ოლივეირა ნუნისი** ( დ. 11 იანვარი, 1941, ნიტეროი, ბრაზილია) — ბრაზილიელი ფეხბურთელი, ნახევარმცველი. ფეხბურთის გულშემატკივრებში უფრო ცნობილია როგორც **ჟერსონი**. იცავდა „ფლამენგოს“, „ბოტაფოგოს“, „სან-პაულუს“, „ფლუმინენსეს“ და ბრაზილიის ეროვნული ნაკრების ღირსებას. 1970 წლის მსოფლიო ჩემპიონი ბრაზილიის ეროვნული ნაკრების შემადგენლობაში. 1966 წლის მსოფლიო ჩემპიონატის მონაწილე. ითვლება ყველა დროის ერთ-ერთ საუკეთესო ბრაზილიელ ფეხბურთელად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 38-ე ადგილზე დასახელდა.

### სანაკრებო კარიერა 
1961–1972 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 70 შეხვედრას ატარებს და 14 ბურთი გააქვს.

### მსოფლიო ჩემპიონატებზე 
ჟერსონმა მსოფლიო ჩემპიონატების 5 შეხვედრაში მიიღო მონაწილეობა და ერთი ბურთი გაიტანა.

## მიღწევები
### საკლუბო
;  ფლამენგო
* რიო–სან-პაულუს ტურნირი: 1961
* კარიოკას ჩემპიონატი: 1963
;  ბოტაფოგო
* რიო–სან-პაულუს ტურნირი: 1964, 1966
* კარიოკას ჩემპიონატი: 1967, 1968
* გუანაბარას თასი: 1967, 1968
* ბრაზილიის თასი: 1968
;  სან-პაულუ
* პაულისტას ჩემპიონატი: 1970, 1971
;  ფლუმინენსე
* კარიოკას ჩემპიონატი: 1973
### სანაკრებო 
;  ბრაზილია
* ოსვალდო კრუზის თასი: 1961
* როკას თასი: 1963, 1971
* რიო-ბრანკოს თასი: 1968
* მსოფლიო ჩემპიონატი: 1970
* დამოუკიდებლობის თასი: 1972
### ინდივიდუალური 
* მსოფლიო ჩემპიონატის ვერცხლის ბურთი: 1970
* მსოფლიო ჩემპიონატის სიმბოლური ნაკრების წევრი: 1970
* ყველა დროის ასი უდიდესი ფეხბურთელი „უორლდ სოკერის“ ვერსიით: 1999 
* ბრაზილიური ფეხბურთის მუზეუმის დიდების დარბაზის წევრი 

## ლიტერატურა
* 
* 

## რესურსები ინტერნეტში
## სქოლიო 

 

კატეგორია:დაბადებული 11 იანვარი
კატეგორია:დაბადებული 1941
კატეგორია:ბრაზილიელი ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ფლამენგოს ფეხბურთელები
კატეგორია:ბოტაფოგოს ფეხბურთელები
კატეგორია:სან-პაულუს ფეხბურთელები
კატეგორია:ფლუმინენსეს ფეხბურთელები
კატეგორია:ბრაზილიის ნაკრების ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:ცოცხალი ადამიანები
გიორგი ბაგრატიონ-დავითაშვილი

**გიორგი ბაგრატიონ-დავითაშვილი** (დ. 26 ივლისი, 1945, თბილისი, საქართველოს სსრ — გ. 24 სექტემბერი, 2019, თბილისი) — ქართველი ეთნოლოგი, არქიტექტორი, ისტორიის მეცნიერებათა დოქტორი, პროფესორი.

## ბიოგრაფია 
გიორგი ბაგრატიონ-დავითაშვილი დაიბადა 1945 წლის 26 ივლისს, თბილისში. დაამთავრა საქართველოს პოლიტექნიკური ინსტიტუტი, არქიტექტორის სპეციალობით. შრომითი საქმიანობა დაიწყო 1967 წელს, საქართველოს მეცნიერებათა აკადემიის ივანე ჯავახიშვილის სახელობის ისტორიისა და ეთნოლოგიის ინსტიტუტში. წლების მანძილზე, როგორც არქიტექტორი, მონაწილეობდა ეთნოგრაფიულ ექსპედიციებში, აფიქსირებდა ტრადიციული არქიტექტურისა და ხალხური გამოყენებითი ხელოვნების ძეგლებს.

აკადემიკოს გიორგი ჩიტაიას ხელმძღვანელობით მოამზადა და 1986 წელს დაიცვა საკანდიდატო დისერტაცია, რომელიც ეძღვნებოდა ქართველ მთიელთა საცხოვრებლის ინტერიერის პრობლემებს. 

მთელი ამ წლების მანძილზე გიორგი ბაგრატიონ-დავითაშვილი სამეცნიერო-კვლევით მუშაობასთან ერთად ეწეოდა აქტიურ შემოქმედებით ცხოვრებას. მისი, როგორც მხატვრის ინტერესების სფერო მოიცავდა სახვითი ხელოვნების სხვადასხვა ჟანრების ფართო სპექტრი: ფერწერა, გრაფიკა, პლაკატი, სამეცნიერო ილუსტრაცია, სასაქონლო ნიშანი, ემბლემა, პიქტოგრამა და სხვ. 

## პუბლიკაციები 
იგი ავტორია 60-ზე მეტი სამეცნიერო და სამეცნიერო-პოპულარული პუბლიკაციისა, არქიტექტურის, დიზაინისა და ხალხური გამოყენებითი ხელოვნების პრობლემებზე. 

## ლიტერატურა 
* ტრადიციული დასახლების სტრუქტურის თავისებურებანი საქართველოში: [დასახლების ტიპი, ფორმა და მასთან დაკავშირებული უმთავრესი ტერმინოლოგიები - სოფელი, დაბა, სახლი, ქვეყანა, ხევი, თემი და სხვა]. ისტორიულ-ეთნოგრაფიული ძიებანი. თბილისი, 2004. ტ.6, გვ.285-301.
* ქართული ტრადიციული საცხოვრებლის ტიპოლოგიისათვის: [საქართველოს ცალკეული კუთხეების XIXს-ის ხალხური ხუროთმოძღვრების ძირითადი განმსაზღვრელი ნიშან-თვისებები-ტრადიციულობა, ხასიათი, ვარიანტები]. საქართველოს სიძველენი. 2003. N4-5, გვ.273-286.
* ეთნოდიზაინი: მემკვიდრეობითობა და რეალობა (ტრადიციული გამოყენებითი ხელოვნების პრობლემები: [ეთნოგრაფიული მასალების მიხედვით]. ისტორიულ-ეთნოგრაფიული ძიებანი. 2005. N7, გვ.333-355. 
* ტრადიციული დასახლება და საცხოვრებელი ნაგებობანი საქართველოში. თბილისი: შემეცნება, 2005.
* ოჩხარი: ჯულიეტა რუხაძისადმი მიძღვნილი ეთნოლოგიური, ისტორიული და ფილოსოფიური ძიებანი : კრებული / საქ. მეცნ. აკადემია, ივ. ჯავახიშვილის სახ. ისტორიისა და ეთნოლოგიის ინ–ტი; რედ. დავით მუსხელიშვილი; გარეკანის დიზაინი გიორგი ბაგრატიონ–დავითაშვილისა. თბილისი: მემატიანე, 2002.

## რესურსები ინტერნეტში
*  
* გიორგი ბაგრატიონ-დავითაშვილი - ეროვნული ფოტომატიანე

კატეგორია:ქართველი არქიტექტორები
კატეგორია:ქართველი ეთნოლოგები
კატეგორია:დაბადებული 1945
კატეგორია:დაბადებული 26 ივლისი
კატეგორია:გარდაცვლილი 24 სექტემბერი
კატეგორია:გარდაცვლილი 2019
ბელუჯები

**ბელუჯები** (ბელუჯი: بلوچ) — ირანელი ხალხი რომელიც ძირითადად ირანის მთიანეთის სამხრეთ-აღმოსავლეთში, ბელუჯისტანში ცხოვრობს.

## ცნობილი ბელუჯები 
*ფარუხ ლეგარი

## ლიტერატურა 
* 

## რესურსები ინტერნეტში 
* 
* 

## სქოლიო 
კატეგორია:ირანელი ხალხები
კატეგორია:ავღანეთის ხალხები
კატეგორია:პაკისტანის ხალხები
კატეგორია:ირანის ეთნიკური ჯგუფები
კატეგორია:ეთნიკური ჯგუფები ახლო აღმოსავლეთში
კატეგორია:ეთნიკური ჯგუფები
ბაკეუ

**ბაკეუ** () — ქალაქი აღმოსავლეთ რუმინეთში, მდინარეების ბისტრიცისა და სირეტის შესართავთან. ბაკეუს ჟუდეცის ადმინისტრაციული ცენტრი. 144 307 მცხოვრები (2011). არის ნავთობისა და ხე-ტყის დამუშავების ცენტრი. ქალაქში მდებარეობს ხის დასამუშავებელი კომბინატი და ცელულოზა-ქაღალდის ფაბრიკა. განვითარებულია ნავთობის მრეწველობის მოწყობილობის წარმოება, ტყავ-ფეხსაცმლის, სამკერვალო, კვებისა (ხორცკომბინატი, მშრალი რძის დამზადება, ლუდის ქარხანა და სხვ.) და ქიმიური მრეწველობა. ბაკეუ ცნობილია XV საუკუნიდან.

## მოსახლეობა 
ქალაქის მოსახლეობამ 2002 წლიდან დაიკლო და 2011 წელს 144 307 კაცი შეადგინა.
*  ბლაჟი, რუმინეთი
*  ფეთახ-თიკვა, ისრაელი
*  მანდაუე, ფილიპინები

## ლიტერატურა 
## რესურსები ინტერნეტში 
* Primăria Municipiului Bacău 
* Bacău, județul ce ar fi putut să se numească Gura Bistriței, 10 ianuarie 2013, Olimpia Filip , *Adevărul*
* Bacău, orașul zimbrilor dispăruți, 24 iunie 2010, Olimpia Filip, *Evenimentul zilei*

## სქოლიო 
კატეგორია:რუმინეთის ქალაქები
ლაგუნა-დე-ბაი

**ლაგუნა-დე-ბაი**, **ბაი** () — ფილიპინების უდიდესი ტბა. გაწოლილია სამხრეთით ლაგუნის პროვინციასა და ჩრდილოეთით რისალის პროვინციას შორის. მდებარეობს ქალაქ მანილის სამხრეთ-აღმოსავლეთით, კუნძულ ლუსონზე, ზღვის დონიდან დაახლოებით 1 მ სიმაღლეზე. ზედაპირის ფართობი 911-949 კმ². აღმოსავლეთიდან დასავლეთისაკენ გადაჭიმულია 47,3 კმ-ზე, ხოლო ჩრდილოეთიდან სამხრეთისაკენ 40,5 კმ-ზე. მაქსიმალური სიღრმე 20 მ. ლაგუნა-დე-ბაი წარმოადგენს მანილის უბის ყოფილ მკლავს ან მის გაგანიერებას, რომელიც ვულკანიზმის პირობებში გამოიყო. გამდინარეა. ტბიდან სათავეს იღებს მდინარე პასიგი, რომელიც ერთვის მანილის უბეს. ტბას გააჩნია სტილიზებული „W“-ის ფორმა, ორი ვიწრო ნახევარკუნძულით, რომლებიც ჩრდილოეთი სანაპიროდანაა გამოშვერილი. ტბის შუა ნაწილშია დიდი კუნძული ტალიმი. ერთვის 21 ძირითადი შენაკადი. ნაპირზეა ქალაქები სანტა-კრუსი, ბინიანი და კალამბა. ტბის მიმდებარე დაბლობი ტერიტორია იტბორება ძლიერი წვიმების დროს. მდიდარია თევზით; გვხვდება თევზის 18 სახეობა.

## იხილეთ აგრეთვე
* ფილიპინების ტბების სია

## რესურსები ინტერნეტში
კატეგორია:ფილიპინების ტბები
კატეგორია:ტბები ანბანის მიხედვით
დოროთეა დანიელი (1504-1547)

**დოროთეა დანიელი** (, ; დ. 1 აგვისტო, 1504 — გ.  11 აპრილი, 1547) — ოლდენბურგების დინასტიის წარმომადგენელი. დანიის მეფე ფრედერიკ I-ისა და ანა ბრანდენბურგელის ასული. პრუსიის პირველი ჰერცოგინია 1525-47 წლებში როგორც ალბრეხტ საქსონიელის მეუღლე. 

## ბიოგრაფია 
დოროთეა დაიბადა 1504 წლის 1 აგვისტოს. იგი იყო დანიის მეფე კრისტიან I-ის ნაბოლარა ვაჟის, ფრედერიკისა და მისი პირველი ცოლის, ანა ბრანდენბურგელის მეორე შვილი და პირველი ქალიშვილი. მას სახელი ბებიის, დანიის დედოფალ დოროთეა ბრანდენბურგელის პატივსაცემად დაარქვეს. 1514 წელს დედამისი გარდაიცვალა, რის გამოც 1518 წელს მამამისი მეორედ დაქორწინდა სოფია პომერანიელზე. 1523 წელს, დოროთეას მამამ, ფრედერიკ I-მა ტახტიდან ჩამოაგდო თავისი ძმისწული, მეფე კრისტიან II და თავად გახდა დანიისა და ნორვეგიის მეფე. მას შემდეგ, რაც მამამისი ტახტზე ავიდა, დოროთეას საქორწინო მოლაპარაკებები დაიწყო. თავდაპირველად მის გათხოვებას ინგლისის მეფე რიჩარდ III-ის დისწულზე, სუფოლკის ჰერცოგ რიჩარდ დე ლა პოლზე აპირებდნენ, თუმცა ეს მოლაპარაკებები საფრანგეთის მეფე ფრანსუა I-მა ჩაშალა, რომელსაც არ სურდა დანია-ინგლისის ალიანსის შექმნა. 

1525 წელს, პოლონეთის ტერიტორიებზე წარმოიშვა ახალი გერმანული სახელმწიფო — პრუსიის საჰერცოგო, რომლის ახალგაზრდა ჰერცოგიც, ალბრეხტ საქსონიელი საცოლეს ეძებდა. ამრიგად, 1526 წლის 12 თებერვალს დოროთეა და ალბრეხტი დააქორწინეს, რითაც იგი პრუსიის პირველი ჰერცოგინია გახდა. ამის შემდეგ, მან დატოვა მშობლიური დანია და კოინინგსბერგის სასახლეში, პრუსიაში გადასახლდა. 

დოროთეას მეუღლესთან შესანიშნავი ურთიერთობა ჰქონდა, რამაც ძალიან მყარი ალიანსი შექმნა დანიასა და პრუსიას შორის, რომელიც მის გარდაცვალებამდე გაგრძელდა. 1537 წელს, დოროთეა და ალბრეხტი მამამისის, კრისტიან III-ის დანიის მეფედ კურთხევას დაესწრნენ კოპენჰაგენში. 1536-42 წლებში ისინი დოროთეას ძმისწულ ჰანს დანიელს თავიანთი შვილივით ზრდიდნენ. 

დოროთეა დანიელი გარდაიცვალა 1547 წლის 11 აპრილს, 42 წლის ასაკში. იგი დაკრძალულია კოინინგსბერგის კათედრალში. 

## შვილები 
# ანა სოფია (1527-1591), ცოლად გაჰყვა მეკლენბურგ-გიუსტროვის ჰერცოგ იოჰან ალბრეხტ I-ს;
# კათარინა (1528), გარდაიცვალა ჩვილობაში;
# ფრიდრიხ ალბრეხტი (1529-1530), გარდაიცვალა ჩვილობაში;
# ლუსია დოროთეა (1531-1532), გარდაიცვალა ჩვილობაში;
# ლუსია (1537-1539), გარდაიცვალა მცირეწლოვანი;
# ალბრეხტი (1539), გარდაიცვალა ჩვილობაში;

## ლიტერატურა 
* Robert Albinus: Königsberg-Lexikon. Stadt und Umgebung. Flechsig, Würzburg 2002, ISBN 3-88189-441-1.
* Iselin Gundermann: Herzogin Dorothea von Preussen (1504–1547) (= Studien zur Geschichte Preussens. Band 9). Grote, Köln u. a. 1965.
* Iselin Gundermann: Untersuchungen zum Gebetbüchlein der Herzogin Dorothea von Preussen (= Wissenschaftliche Abhandlungen der Arbeitsgemeinschaft für Forschung des Landes Nordrhein-Westfalen. Band 36). Westdeutscher Verlag, Köln u. a. 1966.
* Toni Saring: Dorothea. In: Neue Deutsche Biographie (NDB). Band 4, Duncker & Humblot, Berlin 1959, ISBN 3-428-00185-0, S. 83 f.

კატეგორია:დაბადებული 1 აგვისტო
კატეგორია:დაბადებული 1504
კატეგორია:გარდაცვლილი 11 აპრილი
კატეგორია:გარდაცვლილი 1547
კატეგორია:ოლდენბურგები
კატეგორია:დანიის პრინცესები
კატეგორია:ნორვეგიის პრინცესები
ელიზაბეთ დანიელი (1524-1586)

**ელიზაბეთ დანიელი** (, ; დ. 14 ოქტომბერი, 1524 — გ. 15 ოქტომბერი, 1586) — ოლდენბურგების დინასტიის წარმომადგენელი. დანიის მეფე ფრედერიკ I-ისა და სოფია პომერანიელის ასული. მეკლენბურგ-შვერინის ჰერცოგინია როგორც მაგნუს III-ის, ხოლო მეკლენბურგ-გიუსტროვის ჰერცოგინია როგორც ულრიხ III-ის მეუღლე. დანიისა და ნორვეგიის დედოფალ სოფია მეკლენბურგ-გიუსტროველის დედა. 

## ბიოგრაფია 
ელიზაბეთი დაიბადა 1524 წლის 14 ოქტომბერს. იგი იყო დანიისა და ნორვეგიის მეფე ფრედერიკ I-ისა და მისი მეორე ცოლის, დედოფალ სოფია პომერანიელის ასული. იგი ღრმა ბავშვობიდანვე დანიის სამეფო კარზე იზრდებოდა, სადაც მემატიანეები მას საოცრად ლამაზ გოგონად აღწერდნენ. 1542 წელს ჯერ დანიშნეს, ხოლო 1543 წელს უკვე ცოლად შერთეს მეკლენბურგ-შვერინის ჰერცოგ მაგნუს III-ს. ეს ქორწინება ხანმოკლე დაა უშვილო აღმოჩნდა, რის გამოც, 1551 წელს, მაგნუსის გარდაცვალების შემდეგ ელიზაბეთი მშობლიურ დანიაში დაბრუნდა. აქ იგი მეორე ქორწინებამდე, ანუ 1556 წლამდე დარჩა. 

მეორედ იგი 1556 წლის 14 თებერვალს დაქორწინდა მეკლენბურგ-გიუსტროვის ჰერცოგ ულრიხ III-ზე. მასთან ელიზაბეთს ერთადერთი ქალიშვილი შეეძინა, რომელსაც თავისი დედის პატივსაცემად სოფია დაარქვა. ბედის ირონიით, მისი ასული თავისი სეხნია ბებიის მსგავსად დანიისა და ნორვეგიის დედოფალი გახდა. სოფია მეკლენბურგ-გიუსტროველი 1572 წელს მიათხოვეს ელიზაბეთის ძმისწულს, დანიისა და ნორვეგიის მეფე ფრედერიკ II-ს. აღსანიშნავია, რომ ელიზაბეთისა და ულრიხის ურთიერთობა ბედნიერი არ ყოფილა. 

უბედური ქორწინებიდან თავის დასაღწევად, ელიზაბეთი ძალიან ხშირად ჩადიოდა დანიაში ჯერ თავის რძალთან, დედოფალ დოროთეა საქსენ-ლაუენბურგელთან, მისი გარდაცვალების შემდეგ კი საკუთარ ასულთან. ელიზაბეთი აღწერილია როგორც კეთილი, მგრძნობიარე, რელიგიური და პრაქტიკული ქალი. იგი მეტად აქტიური იყო მეკლენბურგ-გიუსტროვშიც, სადაც აღადგინა არაერთი დანგრეული ეკლესია-მონასტერი და საავადმყოფო. იგი გარდაიცვალა 1586 წლის 15 ოქტომბერს, თავისი 62-ე დაბადების დღის მეორე დღეს, დანიაში ერთ-ერთი ვიზიტისას. 

## ლიტერატურა 
* Elisabeth, Hertuginde av Meklenborg. In: Dansk biografisk leksikon. Vol. 4, pp. 497f.
* Grewolls, Grete (2011). Wer war wer in Mecklenburg und Vorpommern. Das Personenlexikon. Rostock: Hinstorff Verlag. p. 2457. ISBN 978-3-356-01301-6.

კატეგორია:დაბადებული 14 ოქტომბერი
კატეგორია:დაბადებული 1524
კატეგორია:გარდაცვლილი 15 ოქტომბერი
კატეგორია:გარდაცვლილი 1586
კატეგორია:ოლდენბურგები
კატეგორია:დანიის პრინცესები
კატეგორია:ნორვეგიის პრინცესები